Τεράστια είναι η διαφορά του ΣΥΡΙΖΑ από τη Νέα Δημοκρατία, στην πρώτη δημοσκόπηση πρόθεσης ψήφου, μετά τις προγραμματικές δηλώσεις της κυβέρνησης στη Βουλή. Μεγάλα ποσοστά αποδοχής της κυβέρνησης ΣΥΡΙΖΑ-ΑΝ.ΕΛΛ.

Στην πρόθεση ψήφου το κυβερνών κόμμα εμφανίζει προβάδισμα 27% έναντι της αξιωματικής αντιπολίτευσης σε δημοσκόπηση της Marc για λογαριασμό του ALPHA.

Συγκεκριμένα, στην πρόθεση ψήφου ο ΣΥΡΙΖΑ συγκεντρώνει το 45,4 %, έναντι 18,4% της Νέας Δημοκρατίας. Στην τρίτη θέση το ΚΚΕ με 4,8% και ακολουθούν οι Ανεξάρτητοι Έλληνες και η Χρυσή Αυγή με 4,7%, το Ποτάμι με 4,6%, το ΠΑΣΟΚ με 2,8%, το Κίνημα Δημοκρατών Σοσιαλιστών με 2%, η Ένωση Κεντρώων με 1,8% και η Τελεία με 1,3%.

Θετικά και μάλλον θετικά κρίνει το 83,1% τις πρώτες ημέρες της νέας κυβέρνησης. Αρνητικά και μάλλον αρνητικά την κρίνει το 13,6%.

Επίσης, το 79,9% κρίνει θετικά τις προγραμματικές δηλώσεις της κυβέρνησης και το 17,4% αρνητικά.

Στο ερώτημα για τα πρώτα δείγματα του υπουργού Οικονομικών Γιάνη Βαρουφάκη, το 82% κρίνει πως είναι θετικά και μάλλον θετικά.